Virallinen lehti nro C 310 , 09/10/1998 s. 0027



KIRJALLINEN KYSYMYS E-0148/98 komissiolle esittäjä(t): Graham Mather (PPE) (2. helmikuuta 1998) Aihe: Televiestinnän vapautuminen (johtavassa markkina-asemassa olevien operaattorien käyttöoikeudesta perimät maksut) Komissio aloitti 19. joulukuuta 1997 johtavassa markkina-asemassa olevien operaattoreiden käyttöoikeudesta perimien maksujen kustannusten suhteuttamista koskevat tutkimukset, jotka perustuvat EY:n perustamissopimuksen 86 artiklaan ja direktiiviin 97/33/EY ((EYVL L 199, 26.7.1997, s. 32. )). Mikä on tämän tutkimuksen aikataulu ja mihin toimenpiteisiin komissio ryhtyy tutkimuksen tulosten julkaisemiseksi? Mihin toimenpiteisiin komissio on tällä hetkellä valmis ryhtymään käyttöoikeudesta perittävien maksujen (tai tulevien vastaavien) määräytymisen avoimuuden parantamiseksi? Komission jäsenen Karel Van Miertin komission puolesta antama vastaus (12. maaliskuuta 1998) Kuten arvoisa parlamentin jäsen toteaa, komissio on aloittanut tutkimuksen määräävässä markkina-asemassa olevien teleoperaattoreiden perimien tilitysmaksujen tasosta ja niiden suhteuttamisesta kustannuksiin. Käytetty oikeusperusta on määräävän aseman väärinkäyttöä koskeva EY:n perustamissopimuksen 86 artikla. Yhteisössä toimivilta operaattoreilta, jotka ovat tai voisivat olla määräävässä asemassa, pyydettiin tietoja 24. lokakuuta 1997. Komissio on saanut ensimmäiset vastaukset ja analysoi niitää parhaillaan riippumattoman tilintarkastusyhtiön avustuksella. Komissio antoi 19. joulukuuta 1997 asiasta lehdistötiedotteen jakaakseen tietoa toimialalle ja yleisölle. Se totesi, että kustannuksiin suhteuttamiseen pyritään myös televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi 30 päivänä kesäkuuta 1997 annetussa Euroopan parlamentin ja neuvoston direktiivissä 97/33/EY ((EYVL L 199, 26.7.1997. )), minkä vuoksi nämä kaksi lähestymistapaa on yhteensovitettava. Menettelyt eroavat toisistaan oikeudellisesti. Kilpailuoikeutta sovelletaan suoraan teleoperaattoreihin, kun taas yhteenliittämisdirektiivin nojalla kansallisten televiestintäalan sääntelyviranomaisten on varmistettava, että merkittävässä markkina-asemassa olevat operaattorit soveltavat kustannuksiin suhteuttamisen periaatetta kansallisiin ja rajat ylittäviin yhteenliittämismaksuihin. Tällä hetkellä Yhdistynyt kuningaskunta on ainoa jäsenvaltio, joka julkaisee kansainväliset tilitysmaksut. Useimmat operaattorit ja sääntelyviranomaiset pitävät tilitysmaksuja liikesalaisuuksina, koska niihin on päädytty kansainvälisellä tasolla kansainvälisessä teleliitossa (Internation telecommunications union ITU) sovittujen ohjeiden lisäksi myös kaupallisten neuvottelujen perusteella. Komissio suhtautuu myönteisesti ITU:ssa tällä hetkellä käytäviin neuvotteluihin, joiden tavoitteena on uudistaa tilitysmaksujärjestelmä, mutta tässä vaiheessa on vielä mahdotonta sanoa, kielletäänkö kansainvälisten tilitysmaksujen salassapito. Komissio ei ole tässä vaiheessa vaatinut tilitysmaksujen julkaisemista yhteisössä. Kuten arvoisa parlamentin jäsen oikeutetusti ehdottaa, kansainväliset tilitysmaksut on yhteisön sisällä korvattava suuressa määrin toisilla hinnoittelujärjestelmillä, jotka perustuvat rajat ylittävään yhteenliittämiseen. Yhteisön oikeudessa vaaditaan merkittävässä markkina-asemassa olevia operaattoreita julkaisemaan sekä kansalliset että kansainväliset yhteenliittämismaksunsa, joiden on oltava kustannuksiin suhteutettuja. Tätä edellytetään yhteenliittämisen hinnoittelusta annetussa komission suosituksessa ((KOM (98) 50 lopullinen. )), jossa esitetään yhteenliittämismaksut eri jäsenvaltioissa. Tähän mennessä julkaistut kustannuksiin suhteutetut yhteenliittämismaksut ovat huomattavasti alhaisempia kuin vastaavat kansainväliset tilitysmaksut. Näiden alhaisempien maksujen pitäisi johtaa yhteisön sisäisten puheluiden hintojen selvään laskuun.